Clint Eastwood

Clint Eastwood [klɪnt istwʊd], ilulen ass n 31 deg mayu 1930 deg San Francisco , d asegbar amarikani , d amsufeɣ isura , d ameẓẓawan , d amafras n ssinima . Yewwi rebɛa n warrazen Oskar, snat tikwal s usaru ifazen, snat-iḍen i umsefeɣ ifazen.

Yebda-tt-id s temlilin tisinanin uqbel ad yettwassen s umazrar ɣezzifen Rawhide n ustudyu Uneversal iɣer yekcem s tallelt n kra n yemdukal. Dɣa din i t-yeẓra Sergio Leone i t-yewwin ad yurar deg Tmakraḍt Idularen ( Ɣef tkemmict idularen , Ɣef kra idularen-iḍen , Uḥdiq, abhim d uqeṭṭaɛ ). Syin mi yettwassen, yeṭṭef aṭas n temlilin, ama ɣur Universal neɣ Warner Bros .

Deg useggas n 1968 i yuɣal netta s yiman-is d amafras mi yeldi tkebbanit Malpaso ideg i d-yessufeɣ asarau-ines amenzu A friwes n yiḍ deg useggas 1971.

Assa yessaweḍ ɣer wugar n 35 isura i t-yerran d yiwen seg imsufaɣ yettuqadren ugar deg umaḍal.